|  |  |
| --- | --- |
| 2020. gada \_ . \_\_  Rīgā | Noteikumi nr.\_\_\_\_\_\_\_\_\_ (prot. Nr.\_\_\_.\_\_\_) |

**Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”**

Izdoti saskaņā ar

Covid-19 infekcijas izplatības pārvaldības likuma

4. panta 3., 8., 9. un 10. punktu

Izdarīt Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (Latvijas Vēstnesis, 2020, 110B., 123A., 131A., 134B., 145A., 156A nr.) šādus grozījumus:

1. papildināt norādi, uz kāda likuma pamata noteikumi izdoti, aiz skaitļa “8.” ar skaitļiem “9., 10.”;

2. izteikt noteikumu 25. punkta otro teikumu šādā redakcijā:

“Ja, organizējot mācību procesu klātienē, nav iespējams izpildīt šo noteikumu 7.7. apakšpunktā un II nodaļā, kā arī tiesiskajā regulējumā par higiēnas prasībām izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas, pusdienu starpbrīža ilgumam noteiktās prasības, tās var nepiemērot.”;

3. papildināt noteikumu 27.1.2. apakšpunktu aiz vārda “pasākumus” ar vārdiem:

“vai izglītojamajam atbilstoši šo noteikumu prasībām jāievēro pašizolācija”;

4. papildināt noteikumus ar 27.4 punktu šādā redakcijā:

“27.4 Gadījumos, kad izglītības iestādē, atbilstoši šo noteikumu 27.1. apakšpunkta regulējumam, izglītības ieguves process notiek attālināti:

27.41. lai nodrošinātu valsts budžeta dotācijas izglītojamo brīvpusdienām izlietojumu:

27.41.1. pašvaldība par attiecīgo mēnesi saņemto valsts budžeta dotāciju brīvpusdienu nodrošināšanai 1., 2., 3. un 4. klases izglītojamiem, atbilstoši pašvaldības domes lēmumam var izlietot tās administratīvajā teritorijā dzīvesvietu deklarējušo attiecīgās izglītības iestādes 1., 2., 3. un 4. klases izglītojamo ēdināšanai – gatavā ēdiena vai pārtikas paku piegādei;

27.41.2. Ja šo noteikumu 27.41.1. apakšpunktā minētā izglītojamā deklarētā dzīvesvieta neatrodas tās pašvaldības administratīvajā teritorijā, kurā atrodas šo noteikumu 27.41.1. apakšpunktā minētā izglītības iestāde, pašvaldība, kura ir saņēmusi minēto valsts budžeta dotāciju, nodrošina izglītojamā ēdināšanu atbilstoši šo noteikumu 27.41.1. apakšpunktā minētajam pašvaldības domes lēmumam vai par ēdināšanas pakalpojuma sniegšanu minētajam izglītojamam vienojas ar pašvaldību, kurā deklarēta izglītojamā dzīvesvieta, kā arī vienojas par valsts budžeta dotācijas pārskaitīšanu;

27.41.3. valsts izglītības iestāde par attiecīgo mēnesi saņemto valsts budžeta dotāciju brīvpusdienu nodrošināšanai 1., 2., 3. un 4. klases izglītojamiem atbilstoši iestādes vadītāja lēmumam var izlietot attiecīgās izglītības iestādes 1., 2., 3. un 4. klases izglītojamo ēdināšanai – gatavā ēdiena vai pārtikas paku piegādei. Lai nodrošinātu minēto piegādi, valsts izglītības iestāde vienojas ar pašvaldību, kuras administratīvajā teritorijā deklarēta izglītojamā dzīvesvieta, par ēdināšanas pakalpojuma sniegšanu, kā arī par vienojas par valsts budžeta dotācijas pārskaitīšanu;

27.42. lai nodrošinātu speciālās izglītības iestāžu uzturēšanas izdevumu segšanai piešķirtās valsts budžeta mērķdotācijas izlietojumu:

27.42.1. saņemto valsts budžeta mērķdotāciju pašvaldība atbilstoši pašvaldības domes lēmumam var izlietot tās administratīvajā teritorijā dzīvesvietu deklarējušo attiecīgās speciālās izglītības iestādes izglītojamo ēdināšanai – gatavā ēdiena vai pārtikas paku piegādei;

27.42.2. ja speciālās izglītības iestādes izglītojamā deklarētā dzīvesvieta neatrodas tās pašvaldības administratīvajā teritorijā, kurā atrodas speciālās izglītības iestāde, pašvaldība, kura ir saņēmusi minēto valsts budžeta mērķdotāciju, nodrošina izglītojamā ēdināšanu atbilstoši šo noteikumu 27.42.1. apakšpunktā minētajam pašvaldības domes lēmumam vai par ēdināšanas pakalpojuma sniegšanu minētajam izglītojamam vienojas ar pašvaldību, kurā deklarēta izglītojamā dzīvesvieta, kā arī vienojas par valsts budžeta mērķdotācijas pārskaitīšanu;”.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē: Valsts sekretāre L. Lejiņa

Kerls 67047918

andris.kerls@izm.gov.lv

Kārkliņš 67047840

raimonds.karklins@izm.gov.lv

Pētersone 76704829

ieva.petersone@izm.gov.lv

Platonovs 67222504

maksims.platonovs@ikvd.gov.lv